Predkladacia   správa

Cieľom predkladaného materiálu je na základe bodu B. 2. uznesenia vlády SR č. 897/2006  informovať vládu Slovenskej republiky o stave realizácie Projektu zavedenia jednotného štátneho účtovníctva a výkazníctva, prostredníctvom ktorého sa vytvárajú predpoklady pre auditovateľnosť a transparentnosť výkazníctva, ako aj pre zvýšenie efektívnosti a stability systému riadenia verejných financií ako celku za účelom deklarovania spoľahlivosti informácií predkladaných Národnej rade Slovenskej republiky, Eurostatu a iným medzinárodným inštitúciám.

Realizáciou Projektu zavedenia jednotného štátneho účtovníctva a výkazníctva sa zároveň zvyšuje porovnateľnosť informácií poskytovaných účtovným systémom v rámci krajín Európskej únie a aplikujú sa Medzinárodné účtovné štandardy pre verejný sektor.

Materiál bol ako informatívny predložený na rokovanie vlády Slovenskej republiky dňa 12. marca 2008 pod číslom UV-4954/2008. Z rokovania vlády bol vypustený s tým, že sa má predložiť formou správy ako riadny bod rokovania.

Materiál nezakladá povinnosti žiadnym subjektom, preto nebol predmetom medzirezortného pripomienkového konania. 

Predkladaná správa nemá vplyv na štátny rozpočet, rozpočty obcí a vyšších územných celkov, nemá environmentálny vplyv ani vplyv na zamestnanosť a podnikateľské prostredie.